Naam bekend van vlieënier wat in heli-ongeluk sterf | Maroela Media
Naam bekend van vlieënier wat in heli-ongeluk sterf
Nico Heyns. Foto: Facebook.
Die polisie in die Wes-Kaap het bevestig die helikopterongeluk wat vanoggend plaasgevind het tydens 'n brandbestrydingspoging in die Vermaaklikheid-omgewing het die lewe van die 65-jarige Nico Heyns geëis.
Heyns was 'n vlieënier van Working on Fire (WOF).
Kapt. Malcolm Pojie, woordvoerder van die polisie, het gesê Heyns het omstreeks 09:50 vermoedelik beheer oor die helikopter verloor. "Dit het na die grond getuimel en verongeluk. Die man is op slag dood. Hy is later as Nico Heyns van George geïdentifiseer," het Pojie gesê.
Volgens Pojie was daar niemand anders in die helikopter ten tyde van die voorval nie. "Die polisie op die toneel moes reël dat die liggaam spoedig verwyder word aangesien 'n brand die omgewing begin verswelg het waar die helikopter neergestort het," het Pojie gesê.
Pappie Maja, woordvoerder van die Burgerlugvaartowerheid (BLO), het ook gesê die owerheid het begin met 'n ondersoek na die voorval. "Forensiese kenners, onder wie die staatspatoloog, het die toneel besoek en gefynkam vir leidrade."
veldbrand Wes-Kaap Working on Fire
Baba se oorlewingstryd: 'Wonderwerke gebeur voor ons oë'
As jy 65 is het jy 'n leeftyd se ondervinding. Dit is beslis nie "pilot error" nie. Dit is nie die eerste helikopter van hulle wat val nie
Ai. My hart gaan uit na sy geliefdes. Kom ons bid saam v hle.
Sterkte aan sy familie, kinders en kleinkinders, hy was 'n hero in soveel mense se oë, hy het gedoen waarvoor hy 'n passie gehad het, RIP oom Nico, sterkte my vriendin ons innige simpatie xxxx
My innige meegevoel aan sy Familie en vriende… hy het sy werk met n passie gedoen en almal sal hom onthou vir die mens wat hy was….dit is baie hartseer
Was dut ń Huye. Dan is daar ń probleem. Dit is nue die eerste nie. Wie besit working on fire? Ń kader met ń gekoopte CPL wat noue bande met BLO het. Staatskaping kid lewens.